Philippus, Dei gratia Francorum rex, universis presentes litteras inspecturis, salutem. Notum facimus quod cum lite dudum mota ac pendente in curia nostra super causa proprietatis inter religiosos viros abbatem et conventum Sancti Stephani de Divione ex parte una, ac habitatores Aqueductus ex altera. Prefati habitatores vellent in dicta causa procedere secundum statum dicte cause, predictis religiosis e contrario proponentibus, quam amplius in dicta causa non tenebantur procedere, nec supra ea audire debebant, habitatores ante dicti cum ipsi et eorum procuratores sufficienter quoad hoc fundati, prout per duo procuratoria quorum tenores inferius sicut incerti apparere dicebant, certum accordum seu transactionem sigillo curie ducis Burgundie sigillatum fecissent, per quod quidem accordum recessum erat et fuerat a lite predicta, et quod dicta lis fracta erat et fuerat seu etiam sopita per accordum ante dictum, prout per ipsum accordi tenorem poterat apparere, dictis habitatoribus plures raciones proponentibus ad finem quam predictum accordum nullum diceretur, nec ipsos ligare posset in aliquo et quod ipso nonobstante procederetur in causa predicta, dictis religiosis e contrario proponentibus quod viso accordo predicto et ipsius tenore ac eciam renunciacionibus per eorum fidem et juramentum contentis in eodem audire non debebant dicti habitatores, ad ea que preponebant contra accordum predictum, sed tenere debebat ac eciam in omnibus sui partibus observari, presertim contra procuratores qui dictum accordum fecerant et illis quos erant et fuerant procuratores sufficienter ad hoc fundati per eosdem, ac esset contra plures alios personas singulares que in dicto comprehenduntur accordo et que in earum personis dictum fecerant accordum. Et visis eciam litteris nostris dictis religiosis concessis, in quibus dilectis et fidelibus gentibus Parlamenti nostri mandatur ut dictum accordum teneri faciant et firmiter observari. Tenor vero dicti accordi sequitur in hec verba: En nom de notre seigneur. Amen. En l’an de l’Incarnation d’icelui mil CCC trente et un, ou mois de décembre. C’est à savoir, le mardi après la feste de saint Andrier, nous, frere Poinçar, humbles abbés de l’église de Saint Estienne de Dijon et touz li convanz de la dite église, de l’ordre de saint Augustin, de la dyocèse de Langres, au son de la cloiche, si comme il est de costume de l’ore de chapitre tenir, por ce especialement assemblez, appelez sollempnement touz ces qui sont à apeler, et présant touz ces qui y hont volu, péhu et déhu estre, d’une part. Et nous, Humbers diz Arconcex, et Richarz diz Conpoins, homes et habitanz de la ville d’Ahuit, procurours des autres homes et habitanz de la dite ville d’Ahuit, d’autre part. Façons savoir à tous ces qui verront ces presantes lectres, que nous, c’est à savoir, le diz abbés et covanz, en nom de nous et de nostre dite église. Et nous, le diz Humbers et Richarz, en nom de nous et en nom de procurours, et comme procurours des autres homes et habitanz de la dite ville d’Ahuit et en nom d’aux et por aux, premerement hahu sur les chouses ci desouz escriptes, prevehue delibération et traitié diligent, vehu et consideré le profit évident de nous, lez diz abbés et covant et de nostre dite église, et auxi de nous, Humbers et Richarz devant diz, et des autres habitans de la dite ville d’Ahuit, sur les plaiz, descorz et controverses qui estient entre nous les dites parties acordons, pacifions et transigons en la manière qui s’ansuit. Premerement, sur ce que nous, li diz abbes et covant, affermiens les diz homes et habitanz d’Ahuit et lor biens, la dite ville d’Ahuit et les heritaiges des diz homes et habitanz, assis ou finaige d’Ahuit, estre taillaubles et esploitaubles à nous et à nostre dite église de haut et de bas. Les homes et habitanz d’Ahuit disanz au contraire et affermanz que il estoient frans de toutes tailles por cent livres digenois, les quels il devoient chascun an à nous et à nostre église, por taille et non plus. Nous, les dites parties, es nom que dessus, pour bien de pais, voillons, accordons et estaublisons que nous, Humbers et Richarz et li autres habitanz d’Ahuit, que sont et seront por le tamps, paieront chascun an es diz abbés et covant de déans la feste de saint Remy, por taille et en nom de taille, sex vinz livres de bons digenois, fors en bons digenois ou autre monoie à la valour de bons digenois, selon le pois à la loy, en le cours que bons digenois furent faix et estaubliz, et plus ne porrons, nous, li dix abbés et covant, en nom de taille et por taille, lever des diz habitanz, et n’an porrons nuns frainchir, excepté tant solement celuy qui seray Maires et celuy qui seray sergenz de la dite ville d’Ahuit, li quex por le tamps qu’il seront ou servise de la marie et de la sergenterie d’Ahuit, ne contribueront es dites sex vinz livres, mas li paieront li autres habitanz de la dite ville d’Ahuit entièrement. Et por les dites sex vinz livres de taille estre sauves à touz jours mais es diz abbés et covant et lour dite église, nous li diz procurours, en nom que desus, voillons, confissons, ordenons et estaublisons touz li biens mobles de nous et des diz habitanz, en queque leu et en queque partie qui soient, et touz les héritaiges que nous et li diz habitanz ou chascuns d’aux havons ou haurons, hont et hauront ou tamps à venir, en la ville et ou finaige d’Ahuit, estre et demorer taillaubles et obligiez es diz religioux et à lor successours et lor dite église, tanques à la somme des dites sex vinz livres digenois de taille por chascun anz. En tel meniere que quicunques tanray des diz héritaiges de queque luy et en queque leu qu’il soit ou demoroit, paiera por les diz héritaiges ce qui li seray getié et imposé de ladite taille, por quatre preudomes qui seront chascun an esliz de deans la feste saint Bartholomier. C’est à savoir doux de par nous, les diz religioux ou de nostre commandement, et doux de par les diz habitanz. Et, ou cas que nous, li diz religioux ou nos commandements, ou li diz habitanz n’auroient esliz les doux preudomes de deanz la dite feste de saint Bartholomier, la partie qui seray diligenz, les porray eslire touz quatre, quant à cette foix, et controindrons nous, li diz abbés et ciz qui sera abbés de la dite église por le tamps, les diz eliz à panre la charge et à faire le giez de la dite taille, et feront, li diz quatre preudomes esliz en la main de nous, les diz religioux ou de nostre commandement, sairement de getier et de imposer la dite taille sur chascun léaument à lor avis. Et de ce qui sera getiez por les dix quatre preudomes juriez acordeement, ne se porra nuns plaindre, et, ou cas qu’il y auroit descort, l’abbés de la dite église, qui sera por le tamps ou ses commandemens l’accordera raisonaublement à son avis. Et sera getié la dite taille chascun anz à la dite feste de saint Bartholomier ou environ, et porrons nous, li diz religioux, dors à donc que la ditte taille sera getié, saisir les biens et les freuz de ces de cuy nous nous doterons qu’il ne les transportient autre part, mas nous n’amporterons nuns vandre ne exploitier jusques à la dite feste saint Remi. Et seront tenuz faire recréance sans difficultei à ces qui ploigeront paier de deans la dite feste saint Remi, ce qui lour sera getiez et imposé de la dite taille. Et si aucuns qui ne seront des diz habitanz d’Ahuit, tenient des diz héritaiges et ne paient dedans la dite feste saint Remi ce qui lor sera getié et imposé de la dite taille, il paieront sept souz d’amande. Et se il cessoient de paier jusques à la feste de la Chandelouse après en suigant, nous, li diz religioux, porront panre lour diz héritaiges et vendre ou loer à autre por la dite taille et por l’amande; liquelx d’en qui en avant paieront la dite taille, si comme desus est dit, sauf tant que ciz qui auray deffailli, si comme desus est dit, vient paier dedans cinc anz après les tailles et les amandes, il porrai recovrir son héritaige ensinc vuit de fruit, comme il l’aurai laissié. Et tant comme ciz qui ne seront des diz habitanz tenanz des diz héritaiges paieront, ou autres por aux, ce qui lor serai imposé de la dite taille, dedanz le terme desus dit, por raison des diz héritaiges qu’il tenront, nous li diz religioux, ne porrons, ne devrons mettre la main por la cause desus dite. De rechief, nous, li diz procurours, en nom que desus, confessons et acordons que nous, li diz habitanz qui sont à présent et qui seront ou tamps à avenir, et chascun d’aux qui tiendrai feu en la dite ville d’Ahuit, doit et est tenuz de paier esdiz religioux, chascun anz, à la feste de Touz Sainz, un bichot d’avoine d’annuel rante, que l’on appelle sauvement, et por chascun jornaul de terre assis ou dit finaige d’Ahuit, excepté ces que l’on appele les Aleux, demi quartaul de blef pormi conseaul et avoine, à la mesure de Dijon, de annuel rante, que l’on appale rantere et dou plus le plux et dou moins le moins, selonc la quantité de la terre, et à ce sont tenues et obligiez les dites terres esdiz religioux. De rechief, nous, li diz procurours, en nom que dessus, quitons et remettons es diz religioux, pormi cest présent acort, le droit de panre liens, se point en hont li diz habitans es bois d’Ahuit, et nous, li diz religioux ou nostre commandement es diz habitans danrons et baillerons raortes tant comme mestiers lor serai por lour charrues. Et est à savoir que, parmi cest acort, est sauf es diz habitanz, li elections des messiers et des vigniers dou finaige d’Ahuit, et touz lous usaiges, où il hont esté d’anciennetey. Et sont sauve auxi à nous, les diz religioux, les corvées des charrues de la dite ville d’Ahuit et les corvées de sacler et de moissener, qui sont celles: c’est à savoir de chascune charrue des diz habitanz d’Ahuit chascun anz, un jornaul de sombre, un jornaul de vaain et un jornaul de tremis. Item, de moissener li hons et li femme mariez chies d’ostel et li non mariez qui tainent feu, de chascune personne une corvée. Item, dou sacler, de chascun feu une persone et es dites facent, nous li diz religioux, devons doner esdiz habitanz facent les dites corvées dou pain doues fois le jour. Et sauf encor à nous, li diz religioux, la cense des vignes, la justice, le droit que nostre sergenz doudit lieu hai acostumé de panre, quant aucuns acquiert maison, vigne ou terre en la dite ville et ou finaige d’Ahuit, ensamble toutes nous autres droitures. Et parmi cest présant acort touz despans, missions et amandes sur le commun des diz habitanz, et sur nous, les diz religioux, ou tamps passey, seront quites d’une partie et d’autre, et ne porrons gemais, nous, li diz religioux, ne li diz habitanz faire querele, ne complainte au roy, ne au Duc, ne autre part, sauf à nous, les diz religioux, les arérages dou sauvement et de la rantere que li diz habitanz nous doivent por raison dou tamps passey. Les quex acort, pacification et transaction et toutes les autres chouses dessus dites et chascune d’icelles por la menière que dessus sont dites et divisées, nous, li diz religioux, en nom de nous et de notre église, por nous et nous successeurs. Et nous, li diz procurours, en nom de nous et en nom de procurours et comme procurours des autres habitanz de la dite ville d’Ahuit, et en nom d’aux et por aux et lour hoirs et successours, et cels qui hont et auront cause de nous et d’aux, sur ce sumes tenuz et promettons. C’est à savoir, nous, li diz religioux, en bone foy et souz le vou de nostre religion, et sous l’obligation de touz les biens de nostre dite église. Et nous, li diz procurours, en nom que desus, por nos sairemanz donez corporelmant sur sainz evvangiles et souz l’obligation de touz les biens de nous et des autres habitants d’Ahuit desus diz, tant mobles cum non mobles, présanz et avenir. C’est à savoir chascune de nous les dites parties, por tant comme à li, es nom que dessus, toiche et appertient, tant conjoinctement comme divisément, et por stipulation ferme, léaul et solempnel, garder, tenir, faire et accomplir, et non contre venir, ne consantir que autres y vaine, en jugement ne deffors, taisiblement, ne expressement, par fait ou par parole, par droit et par costume, ou par autre menières quex quelle soit. Et por plus grand fermetey et seurtey des chouses dessus dites, nous, Micheloz Cadoz. Monins le Ravex. Huges Grenole, Jaquoz Matoilloz, Michaux de Veranges. Humbers li Arconcex, Perrenot Costioz, Perrenot Arconsex. Marienot, qui fut femme Thevenot Aubertins, les fils Jaquoz li maistres, Huguenot fils Flurot, Molinote, qui fut femme Perrenin Tout le monde, Garniers l’Aulemanz, Jehannoz et Villemoz Aulmanz frères, Doonins, qui fut femme Jehannot Besançon, Raoux de la Borde, Aubers de la Borde, Jehanz Li Esviriez, Perrenoz Auxions, Jehanz filz Perreaul, Grenote Andriers et Jaquoz, enfanz au Vaillant, Bone, fille au moine Mathex, fils Durant, Juhannote, femme Humbeloz de la Borde, Estevenins filz au Peletey, Benaux Destaubles, Jaquoz Moichoz, Reynote le Baretée, Renaux de Gemeaux, Jaquoz Bouex, Monis Bouex, Aliote, femme Hugues Bover, Perrenote, qui fut femme Mathey dou Pouis, Jehannoz et Richarz, ses enfanz, Hugues Chivilloz, Marions, femme fu Garnier Noiroz, Jehanz Cadoz, Perrenoz li Buitheux, Humbers Gigoz, les genre Andrier Gigoz, ses genres, Reynote, qui fut fille Perrenoz Liachote et sa seurs, Arambours, qui fuit femme Tartillot, Michies li Plonez, Guioz Tartilloz, Jaquoz li Bouex, Aubers Rebillars, Monins Vintherans, Jehan Varnex, Rouse, sa suer, Mathelie, qui fut femme Raoul Mangeron, Mathoz et Demoinge, qui furent enfanz Perreaul Grillot, Jehanz Daurooul, Ysabeaux Dauteville, Michies et Mathex, ses enfanz, Jehannote, qui fut femme au Baulet, Jaquoz li Villerendez, Jehanz Charrelois, Hugues Moichoz, Aubrioz de Chaigneot, Monoz Moichoz, Estivenote, qui fut fille Martine, Adelinote, qui fut femme Bonvallot le tixerant, Garniez li Couex, Lambers de Poleingey, Jacote, nièce Moingole, Marienoz li Boullarde, Villemoz Humbers, Moingote, qui fut femme Gaichot, Robers de Nuiz, Jehanz Moreaux, Hugues Chaudeaux, Moingote, fille Matherot, Moingote, femme au Dain, Humberz li Coilliez, Jehannote, qui fut femme Cheurot, Parisoz, ses filz, Bertheaux, filz Robigant, Humbers, filz au Davi, Jehan Rincherans, Perrenot li Maires et sa femme, Beloz, fille Chaugey, Odoz et Guioz, Chaudeaux, Osannote, qui fut femme Odoz Lambin et Jehannote, sa fille, Jehanz Oudent, Jehan li Coifferez, Morisoz, fils au Coifferez, Guyole, fille au Coifferez, Jehannoz, filz au Bonon, Hugues Andriers, Andrioz, ses genres, Perreaux li Roux, Guioz li Cornuz, Lorote, qui fut femme Jaquoz Tout le monde, Andriers li Moniaz, Costenoz li Tateruz, Perrenot Oudenier, Jehanz Golioz, Sebile, qui fut femme Jehan Aloison, Marguerite, qui fut fille Gigot Raymont, Jaquoz et Arambours, enfanz Michelot Daumichiel, Villemoz, Moingeons, Andriers Denisoz, Bertheaux li Esviriez, Jaquoz li Cois, Doonins, qui fut femme au Futardit, Marions, fille Perreaul Michié, Villemos Rebillarz, Marions, qui fut femme Jaquot Berton, Juhannote, fille à Lallebant, Arvieres, filz à la Mugnere, Jehannoz de Sainz Thiébaut, Jehanz Cognons, Thiebaut Cognons, Andrier Barroz, Villemoz li Maistres, Guarniers li Bouex, Jehanz, filz à la Noire, Perrenoz li Miarlez et Perrenoz ses filz, Villemoz li Pichez, Perreaux li Pichez, Jehannote, sa suer, Jehannoz li tixerans et Humbeloz, ses filz, Doonoz li Rousse de Marcenay, tuit habitanz de la dite ville d’Ahuit, por ce nommémant d’us en us, ajornez et especiaulement assemblez, présens touz ces qui hont voluy, dehu et pehu estre devant l’église de la ville d’Ahuit, le diemange apres la Saint Nicholas d’iver, à l’ore de la messe parroichaule de la dite église, l’an et le mois dessus diz. C’est à savoir chascuns de nous desus nommez li uns apres l’autre, singulèrement appelez, et nous tuit ansamble en commun, nuns de nous dessus nommez contredisanz les diz acors, transactions et toutes les autres chouses dessus dites et chascune d’icelles en la menière et en la forme que desus sont escriptes et divisées, cognoissons estre faites por nous et en nostre nom, et volons, louons, aggréons, ratiffions et promettons, por nous et por nous hoirs et successours, et ces qui hont et auront sur ce cause de nous, par nos sairemanz donez corporelmant sus sainz evvangiles et sous l’obligation de touz nos biens mobles et non mobles, présens et à venir, faire tenir, garder et acoplir, sans corrompre et sans auler encontre, ne consentir que autre y vainent, en jugement ou dehors, por droit ou por costume, por fait ou por parole, ou por quelque autre menière que ce soit, taisiblement ou en appert. Et renunçons, nous, les diz religioux et procurours, es noms que dessus, et nous, habitanz dessus nommez, por tant comme à un chacun de nous toiche et appertient, souz le vou et sairemant que dessus, de certaine science en ce fait, à toute lésion, déception, circonvention et errour, de fait et de droit, et à touz droit escript et non escript, statut et costume loiaul et généraul, et à toutes autres exceptions, raison et allégations de fait et de droit, por les quex nous ou aucuns de nous porriens ou porroit aler ou dire encontre la tenour de ces présentes lettres ou par quoi les chouses dessus dites, en tout ou en partie, porrient estre adnullées ou empeschiés par quelque menière que ce fust et espéciaulement au droit disant la genéraul renunciation non valoir. Et volons estre constrainz, c’est à savoir, nous, li diz réligioux, nous et nous successours, et nous, li diz procurours, nous en nostre nom, et les autres habitanz d’Ahuit, por les quex nous sumes procurours, en lor hoirs et successours, et nous, li habitanz d’Ahuit, dessus nommez, nous et nos hoirs et successours, et ces qui hont et hauront cause de nous ou tamps à avenir, quant à tenir, garder et acomplir toutes [...]